Here is a page extracted from Wikipedia that may contain CSS, HTML, and a lot of unformatted text.

Title: Lady Gaga
Content: Lady Gaga (nombre artistico de Stefani Joanne Angelina Germanotta), naixita de Nueva York (Nueva York) o 28 de marzo de 1986, ye una cantaire, compositora y musico de nacionalidat estausunidense, activa en o mundo d'a musica dende 2005 y con cuantos premios recibitos mientres a suya carrera artistica.

A suya canción mas conoixita ye Poker Face, Atras cancions tamién a-saber-lo conoixitas son: Just Dance (2008), Bad Romance (2009) u Yoü and I (2011).

The Fame (2004 - 2008) 
En 2004 quito o suyo EP dito Red And Blue a on combinaba a musica rock y blues. En 2008 amaneixe o suyo primer álbum de musica pop, dito The Fame, a on apareixen belunas d'as suyas cancions mas famosas como Just Dance u Poker Face.

A popularidat de Gaga creixió cuan prencipió a suya chira musical Fame Ball a on levaba muitos vestitos extravagants y futuristas. En 2009, Gaga fació un dueto con o rockero Marilyn Manson en a canción LoveGame.

The Fame Monster (2009 - 2011) 
En 2009 apareixe un nuevo álbum de musica pop con o nombre de The Fame Monster. Entre as cancions mas conoixitas d'iste disco se pueden trobar Bad Romance u Telephone.

A suya canción Alejandro fue criticata por a ilesia catolica en emplegar simbolochía relichiosa en o suyo vidioclip.

Born This Way (2011 - 2013) 
Dimpués a cantaire Lady Gaga tornó a la escena d'o rock con o suyo nuevo álbum Born This Way, que amaneixe en 2001. En iste disco bi ha cancions como Yoü and I u Marry The Night. Mientres a chira de promoción de l'álbum Born This Way Ball viachó por toz os continents tanyendo a guitarra electrica.

Artpop (2013 - 2014) 
En 2013 quitó o suyo primer álbum de musica techno con o títol de ARTPOP. En iste disco se troban cancions como Applause a on se veye un estilo musical influito por a musica techno u electronica y o pop rock.

O suyo estilo musical 
O suyo estilo musical ha estau influito por a musica nordamericana, mas que mas por o o blues y o rock and roll, que fusiona en un estilo basato en a guitarra electrica. En o disco The Fame, se veyen influyencias d'os estilos pop y dance pop. En The Fame Monster o suyo estilo cambea enta a musica dance, mas que mas o dark y o electro.

Discografía 
 The Fame, (2008).
 The Fame Monster, (2009).
 Born This Way, (2011).
 ARTPOP, (2013).
 Cheek to Cheek, (2014)
 Joanne (2016)

Vinclos externos 

  Pachina web oficial de Lady Gaga.
  Lady Gaga en IMDb.

1986 (naixencias)
Naixius de Nueva York
Cantaires d'Estaus Unius
Cantaires de dance
Cantaires de pop
Cantaires en anglés
Compositors d'Estaus Unius
Musicos d'Estaus Unius